cyanic-selkie/wikianc huggingface dataset:
জেইক ইলেনহল
২০০৫-বর্তমান: ব্রোকব্যাক মাউন্টেন এবং পরবর্তি ভূমিকা
ইলেনহল ব্রোকব্যাক মাউন্টেন চলচ্চিত্রে পরিচালক অ্যাং লির সাথে কাজ করার অভিজ্ঞতা নিয়ে মিশ্র অনুভূতি ব্যাক্ত করেছেন কিন্তু লি'র পরিচালনার সমালোচনার চেয়ে ইলেনহলকে লি'র প্রশংসাই বেশি করতে শোনা গিয়েছিল। ইলেনহলকে যখন ব্রোকব্যাক মাউন্টেন ছবিতে হিথ লেজারকে চুম্বন করার ব্যাপারে জিজ্ঞেস করা হয়েছিল তখন প্রত্যুত্তরে ইলেনহল বলেন, "একজন অভিনেতা হিসেবে আমি মনে করি যে, আমাদের সেই মূহুর্তগুলোকে স্বাভাবিকভাবে মেনে নেওয়া উচিত যা নিয়ে আমরা সবচেয়ে বেশি অস্বস্তি বোধ করি" । ব্রোকব্যাক মাউন্টেন চলচ্চিত্রটি মুক্তি পাওয়ার পর জিলেনহলের যৌন অভিমুখিতা নিয়ে গুজব রটে। যখন ইলেনহলকে এই গুজবের ব্যাপারে প্রশ্ন করা হয়, তখন উত্তরে ইলেনহল বলেন, "আসলে এটি খুবই আত্মতৃপ্তিকর যখন গুজব শোনা যায় যে আমি উভকামি। এটার মানে এই দাঁড়ায় যে, আমি আরও নানা ধরনের ভূমিকায় অভিনয় করতে সক্ষম। মানুষ আমায় যা কিছু বলুক না কেন তাতে আমি কিছু মনে করি না। আমি যৌনগতভাবে কখনও পুরুষ মানুষদের প্রতি আকর্ষণ বোধ করি নি তবে আমি করি না আমি শঙ্কিত হতাম বলে, যদি সত্যিই কোন পুরুষের প্রতি কখনও আমি আকর্ষিত হতাম" ।
ইলেনহল ২০০৫ সালে অ্যানিমেটেড ছবি দ্য ম্যান হু ওয়াকড্‌ বিটুইন দ্য টাওয়ারস্‌ ছবিতে কণ্ঠ দিয়েছিলেন। ২০০৭ সালে জিলেনহল ডেভিড ফিঞ্চারের রহস্য-রোমাঞ্চকর ধর্মী চলচ্চিত্র জোডিয়াক-এ অভিনয় করেছিলেন যেটি সত্য ঘটনা অবলম্বনে নির্মিত হয়েছিল। উক্ত চলচ্চিত্রে ইলেনহল রবার্ট গ্রেইস্মিথের চরিত্রে অভিনয় করেছিলেন যিনি ছিলেন সান ফ্রান্সিসকো ক্রনিকল সংবাদপত্রের কার্টুনিস্ট এবং তিনি ধারাবাহিক খুনি জোডিয়াকের উপর দুইটি গ্রন্থ লিখেছিলেন। রবার্ট গ্রেইস্মিথের চরিত্রের ভূমিকায় অভিনয় করার পূর্বে ইলেনহল গ্রেইস্মিথের সাথে সাক্ষাৎ করেছিলেন এবং সাথে তার ভিডিও ধারণ করেছিলেন যাতে করে গ্রেইস্মিথের স্বভাব এবং তার আচরণ ইলেনহল নিখুঁতভাবে অভিনয়ের জন্য আয়ত্ত করতে পারেন। ২০০৭ সালে মুক্তি পাওয়া চলচ্চিত্র রেন্ডিশন-এ ইলেনহল মেরিল স্ট্রিপ, অ্যালান আর্কিন, রিজ উইদারস্পুনের বিপরীতে অভিনয় করেছিলেন। গ্যাভিন হুড পরিচালিত উক্ত চলচ্চিত্রটি রাজনৈতিক-রোমাঞ্চকর ধর্মী ছবি যেটি যুক্তরাষ্ট্রের বিতর্কিত "এক্সট্রাঅর্ডিনারি রেন্ডিশন" নীতির (সরকার কর্তৃক অপহরণ নীতি) উপর ভিত্তি করে নির্মিত হয়েছিল। ২০০৯ সালে ইলেনহল পরিচালক জিম শেরিডানের ব্রাদার্স্‌ চলচ্চিত্রে অভিনয় করেন যেটি ছিল ২০০৪ সালে নির্মিত একটি ড্যানিশ চলচ্চিত্রের পুনঃনির্মাণ (রি-মেইক)। ২০০৮ সালে জ্যারি ব্রুখেইমার কর্তৃক নির্মিত ছবি প্রিন্স অব পার্সিয়া: দ্য স্যান্ডস্‌ অব দ্য টাইম চলচ্চিত্রে মূখ্য ভূমিকায় অভিনয় করেন। এছাড়াও নভেম্বর ২৪, ২০১০ সালে মুক্তি পাওয়া রোমান্টিক-কমেডি ঘরানার চলচ্চিত্র লাভ অ্যান্ড আদার ড্রাগস্‌ ছবিতে অভিনয় করেন এবং উক্ত ছবিতে অভিনয়ের জন্য ইলেনহল গোল্ডেন গ্লোব পুরস্কারের মনোনয়ন অর্জন করেছিলেন।
২০১২ সালে ইলেনহল পরিচালক ডেভিড আয়ের কর্তৃক নির্মিত চলচ্চিত্র এন্ড অফ ওয়াচ চলচ্চিত্রে অভিনয় করেছিলেন যেখানে তার সহ-অভিনেতা ছিল মাইকেল পেনা এবং ছবিটি ছিল লস এঞ্জেলেসের রাস্তায় কর্মরত দুইজন পুলিশের কাহিনী নিয়ে। ছবিটি সেপ্টেম্বর ২১, ২০১২ সালে মুক্তি পেয়েছিল এবং রজার ইবার্টের মত চলচ্চিত্র সমালোচক ছবিটির প্রশংসা করে বলেছিলেন, "শিল্পাদিকৌশল এবং চমকপ্রদ অ্যাকশানের সমন্বয়ে সাময়িক বছরগুলোর মধ্যে এন্ড অব ওয়াচ অন্যতম সেরা একটি পুলিশি-ঘরানার চলচ্চিত্র" । স্যালন.কম ওয়েবসাইটের অ্যান্ড্রিউ ও'হেইর বলেন, "পরিচালক জেইমস্‌ গ্রেইয়ের ছবি উই ওন দ্য নাইট এবং পরিচালক অ্যানটোইনি ফুকুয়ার ট্রেনিং ডে-এর পরেই এন্ড অব ওয়াচ সেরা চলচ্চিত্র" । এন্ড অব দ্য ওয়াচ ছবিতে পুলিশি চরিত্রের ভূমিকায় অভিনয় করার জন্য এবং তাদের ভাষা আয়ত্ত করার অভিপ্রায়ে জিলেনহল এবং তার সহ-অভিনেতা মাইকেল পেনা-কে সত্যিকারের কৌশলগত পুলিশি প্রশিক্ষণ নিতে হয়েছিল।
২০১৪ সালে দ্বৈত-ভূমিকায় ইলেনহল যৌনউত্তেজক-রোমাঞ্চকর ধর্মী ছবি এনিমি চলচ্চিত্রে অভিনয় করেছিলেন এবং একই বছরে নাইটক্রলার নামক একটি চলচ্চিত্রে অভিনয় ও প্রযোজনা করেছিলেন যার জন্য ইলেনহল গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জন্য মনোনয়ন পেয়েছিলেন। ২০১৫ সালে ইলেনহল অ্যানটোইনি ফুকুয়া কর্তৃক নির্মিত ক্রীড়া-নাট্য ধর্মী ছবি সাউথপউ চলচ্চিত্রে, পরিচালক বালতাসার কোর্মাকুরএর ১৯৯৬ সালের এভারেস্ট দূর্যোগ নিয়ে নির্মিত ছবি এভারেস্ট এবং পরিচালক জ্যঁ-মার্ক ভ্যালী-এর রোমান্টিক-নাট্য ধর্মী ছবি ডেমোলিশ্যান অভিনয় করেছেন। এছাড়াও ২০১৬ সালে মুক্তি পাওয়া টম ফোর্ড কর্তৃক নির্মিত ছবি নকচার্নাল অ্যানিমেলস্‌ ছবিতে ইলেনহল অভিনয় করেছেন।
পরিবার এবং প্রণয়
পরিচালক স্টিফেন ইলেনহল এবং চিত্রনাট্যকার নাওমি ফোনার ছেলে ইলেনহলের বড় বোন ম্যাগি ইলেনহলও একজন অভিনেত্রী এবং তিনি অভিনেতা পিটার সার্সগার্ডের সাথে বিবাহ বন্ধনে আবদ্ধ। জারহেড এবং রেন্ডিশন চলচ্চিত্রে ইলেনহল ভগ্নিপতি পিটার ছিলেন ইলেনহলের সহ-অভিনেতা। ২০০৬ সালে ইলেনহল এবং তার বড় বোন ক্যালিফোর্নিয়ার ইনভার্নেসের একটি রেস্তোরাঁয় অগ্নি-দূর্ঘটনা থেকে প্রাণে বেঁচে ফিরেছিলেন। সেই রেস্তোরাঁর সহ-স্বত্ত্বাধিকারী এবং তারকা রাঁধুনি (শেফ্‌) ড্যানিয়েল ডিলং বলেন, "অগ্নি দূর্ঘটনার সময় জেক আমাকে রেস্তোরাঁর জিনিসপত্র বাইরে বের করে আনতে যথেষ্ট সাহায্য করেছিল" ।
ইলেনহলের ভাগ্নী র‍্যামোনা সার্সগার্ড অক্টোবর ৩, ২০০৬ সালে জন্মগ্রহণ করেছিল। জেইক ইলেনহল অভিনেতা ও পরিচালক পল নিউম্যান এবং অভিনেত্রী ও সাহিত্যিক জ্যামি লি কার্টিস-কে অনুসরণ করেন।
২০০২ সাল থেকে প্রায় দুই বছর অব্দি ইলেনহলের অভিনেত্রী কির্স্টেন ডান্‌স্ট-এর সাথে প্রণয় ছিল। কিন্তু ২০০৭ সালে ইলেনহল তার রেন্ডিশন চলচ্চিত্রের সহ-অভিনেত্রী রিজ উইদারস্পুনের সাথে প্রণয়ে আবদ্ধ হন    এবং ২০০৯ সাল অব্দি তাদের সম্পর্ক টিকে ছিল। পরবর্তীতে অক্টোবর ২০১০ সাল থেকে ২০১১ পর্যন্ত ইলেনহল মার্কিন গায়িকা টেইলর সুইফটের সাথে প্রণয় করেন। এছাড়াও মডেল অ্যালিসা মিলার  এবং মার্কিন মডেল এমিলি ডিডোনাটোর সাথেও তার প্রণয় সম্পর্ক ছিল।
রাজনীতি এবং অন্যান্য আগ্রহ
রাজনৈতিকভাবে ইলেনহল সক্রিয়। তিনি ২০০৪ সালে মার্কিন প্রেসিডেন্ট নির্বাচনের সময় ছাত্র-ছাত্রীদের ভোটদানে উৎসাহিত করতে ইউনিভার্সিটি অব সাউদার্ন ক্যালিফোর্নিয়াতে রক দ্য ভোট নামক একটি সংগঠনের জন্য তার বড় বোনের সাথে একটি কমার্শিয়াল-বিজ্ঞাপনের শ্যুটিং করেছিলেন। ইলেনহল তৎকালীন ডেমোক্রেটিক প্রেসিডেন্ট নির্বাচনের পদপ্রার্থী জন কেরির জন্য প্রচারকার্যের সাথে যুক্ত ছিলেন। ইলেনহল রাজনৈতিক ব্যাপারে এক বক্তব্যে বলেছিলেন, "এটি আমাকে খুব বিষণ্ণ করে তুলে যখন অভিনেতারা রাজনীতি নিয়ে কথা তোলে। আমি রাজনীতির সাথে জড়িত এবং যে বিষয়গুলো রাজনীতি সম্বন্ধীয় সেই সব বিষয়গুলোকে আমি আমার চলচ্চিত্রে পছন্দের তালিকায় স্থান দিই। আমি যা করি, তাই-ই বলি। ন্যায়রূপে বা অন্যায়রূপে সত্যি বলতে তরুণ অভিনেতারাই সকল ক্ষমতার অধিকারী" । রেন্ডিশন চলচ্চিত্রের এক সাক্ষাৎকারে ইলেনহল মন্তব্য করে বলেন, "এটি খুবই দুঃখদায়ক যখন অভিনেতারা রাজনীতিবিদদের ভূমিকায় এবং রাজনীতিবিদরা অভিনেতার ভূমিকায় অবতীর্ণ হন" ।
২০০৩ সালে ইলেনহল আমেরিকান সিভিল লিবারিটিজ ইউনিয়ন সংগঠনের বিজ্ঞাপনের প্রচারকার্যের জন্য কাজ করেছিলেন। ইলেনহল পরিবেশ নিয়ে খুবই সচেতন এবং সাক্ষাৎকারের এক বিবৃতিতে তিনি বলেন যে তিনি মোজাম্বিকের বনাঞ্চলে বৃক্ষরোপণের জন্য ভবিষ্যৎ বনায়ন কর্মসূচিকে উৎসাহিত করতে প্রায় ৪০০ মার্কিন ডলার ব্যয় করেছিলেন। ডে আফটার টুমরো চলচ্চিত্রের অভিনয় কার্য সম্পাদনের পর-পরই ইলেনহল জলবায়ু পরিবর্তনের প্রভাব নিয়ে সচেতন করতে সুমেরু অঞ্চলে ছুটে যান।  ইলেনহল নিউ আইস ফর দ্য নিডি সংগঠনের উপদেষ্টা পর্ষদের সভাপতি।
অবসর সময়ে ইলেনহল কাঠ-শিল্প এবং রন্ধন-শিল্পে নিজেকে ব্যস্ত রাখতে পছন্দ করেন। যখন ইলেনহলকে তিনি বৌদ্ধ কিনা সে ব্যাপারে জিজ্ঞেস করা হয়েছিল তখন উত্তরে তিনি বলেন, "আমি প্রথাগত বৌদ্ধ নয় তবে আমি স্মৃতি (বৌদ্ধধর্মের এক প্রকার ধ্যানগত আচার) অনুশীলন করার চেষ্টা করি এবং এটাই আমার দৈনন্দিন ধ্যান করার মূল উদ্দেশ্য" ।
রহমতউল্লাহ সাফি
রহমতউল্লাহ সাফি (জন্ম ১৯৪৮) একজন প্রাক্তন আফগান সেনা কর্মকর্তা এবং মুজাহিদীন সেনাপতি যিনি সোভিয়েত-আফগান যুদ্ধের সময় যুদ্ধ করেছিলেন। পরে তাকে ইউরোপে তালিবান আন্দোলনের প্রতিনিধি বলে দাবি করা হয়েছিল।
পূর্বে রাজকীয় আফগান সেনাবাহিনীর কর্নেল, তিনি রাজা জহির শাহের রাজত্বকালে ১,৬০০ জনের একটি অভিজাত কমান্ডো বাহিনীকে প্রশিক্ষণ দিয়েছিলেন। মোহাম্মদ দাউদ খান ক্ষমতা গ্রহণের পরে তিনি আফগানিস্তান ছেড়ে ইংল্যান্ডের উদ্দেশ্যে রওনা হন। ১৯৭৯ সালে আফগানিস্তানে সোভিয়েত আক্রমণের পরে, তিনি পীর সাইয়েদ আহমেদ গিলানির নেতৃত্বাধীন একটি মুজাহিদীন দল আফগানিস্তানের ন্যাশনাল ইসলামিক ফ্রন্টে যোগ দেন।
একজন মুজাহিদীন কমান্ডার হিসাবে তিনি পাকিস্তানের পেশাওয়ার থেকে আফগানিস্তানের পাক্তিয়া ও কুনার প্রদেশে কার্যক্রম চালাতেন। তিনি ১৯৮৬ সালের ঝাওয়ার যুদ্ধে অংশগ্রহণ করেন। তিনি নিফার একটি প্রশিক্ষণ কেন্দ্রের দায়িত্বে ছিলেন, তিনি দাবি করেছিলেন যে তিনি ব্রিটিশদের সহায়তায় প্রায় ৮,০০০ মুজাহিদীনকে প্রশিক্ষণ দিয়েছিলেন। ১৯৮৫ সালে সাফি মুজাহিদীনদের একটি প্রতিনিধিদলকে যুক্তরাষ্ট্রে নেতৃত্ব দেন, যেখানে জেনারেল প্রায় এক ডজনেরও বেশি শহরের কলেজ ও বিশ্ববিদ্যালয়ে বক্তব্য রাখেন। কার্ডিএক পরীক্ষার জন্য জন্য সাফিকে ১৯৮৬ সালে পিটসবার্গে হাসপাতালে ভর্তি করা হয়েছিল; তার চিকিৎসা খরচ অনুদান হিসাবে ফ্রি আফগানিস্তানের কমিটি দ্বারা প্রদান করা হয়েছিল।
১৯৯৮ সালে সাফি ইংল্যান্ডের লন্ডনে বাস করছিলেন, কিন্তু জাতিসংঘের কাছে ওসামা বিন লাদেনকে হস্তান্তর করার জন্য মোল্লা ওমরকে বোঝাতে নবী মিসদাকের সাথে আফগানিস্তান চলে যান। জাতিসংঘের নিরাপত্তা পরিষদের এক প্রেস বিজ্ঞপ্তিতে তাকে ইউরোপে তালিবানের প্রতিনিধি হিসাবে দাবি করা হয়।
আব্দুস সালাম (শেরপুরের রাজনীতিবিদ)
আব্দুস সালাম (১৯৪২–১৭ মার্চ ২০১১) বাংলাদেশের শেরপুর জেলার রাজনীতিবিদ যিনি তৎকালীন জামালপুর-৭ ও শেরপুর-২ আসনের সংসদ সদস্য ছিলেন।
প্রোটন-এম
প্রোটন-এম, (Протон-М) জিআরএইউ সূচক ৮কে৮২এম বা , সোভিয়েত দ্বারা উন্নয়নাধীন প্রোটন রকেট থেকে প্রাপ্ত একটি ব্যয়যোগ্য রুশ ভারী-উত্তোলন উৎক্ষেপণ যান। এটি ক্রুনিচেভ দ্বারা নির্মিত, এবং কাজাখস্তানের বাইকোনুর কসমোড্রোমের উৎক্ষেপণ মঞ্চ ৮১ ও ২০০ থেকে উৎক্ষেপিত হয়েছে। বাণিজ্যিক উৎক্ষেপণগুলি আন্তর্জাতিক উৎক্ষেপণ পরিষেবা (আইএলএস) দ্বারা বাজারজাত করা হয় এবং সাধারণত সাইট ২০০/৩৯ ব্যবহার করে। প্রথম প্রোটন-এম ২০০১ সালের ৭ই এপ্রিল উৎক্ষেপণ করা হয়েছিল।
প্রোটনের সবচেয়ে সাম্প্রতিক অভিযানটি ২০২১ সালের ১৩ই ডিসেম্বর উড়েছিল, দুটি একপ্রেস যোগাযোগ উপগ্রহ ভূ-স্থির কক্ষপথে উৎক্ষেপণ করেছিল। প্রোটনের উৎক্ষেপণ ম্যানিফেস্টে ২০২০ সালের আগস্ট মাস পর্যন্ত বেশ কয়েকটি রসকসমস ও অন্যান্য রুশ সরকারি অভিযান ছিল।
রকেটের বিবরণ
প্রোটন-এম উৎক্ষেপক যান তিনটি পর্যায় নিয়ে গঠিত; সবগুলোই তরল রকেট ইঞ্জিন দ্বারা চালিত হয়, যা অক্সিডাইজার হিসেবে ডিনাইট্রোজেন টেট্রোক্সাইডের হাইপারগোলিক প্রপেলান্ট সংমিশ্রণ ও জ্বালানীর হিসাবে অপ্রতিসম ডাইমেথাইলহাইড্রাজিন ব্যবহার করে।
আব্দুস সালাম (শেরপুরের রাজনীতিবিদ)
রাজনৈতিক জীবন
আব্দুস সালাম কর্মজীবনের শুরুতে সুনামগঞ্জে ও জামালপুর আশেক মাহমুদ কলেজে অধ্যাপনা করেন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় স্বরাষ্ট্র উপমন্ত্রী হিসেবে দায়িত্ব পালন করেন। ১৯৮৬ সালে হোসাইন মুহাম্মদ এরশাদের সময় তিনি কৃষি প্রতিমন্ত্রীর দায়িত্ব পালন করেন।
প্রোটন-এম
রকেটের বিবরণ
প্রথম পর্যায়টি অসাধারণ, এটিতে একটি কেন্দ্রীয় নলাকার অক্সিডাইজার ট্যাঙ্ক রয়েছে, যার পরিধির সাথে অন্য দুটি ধাপের সমান ব্যাস সহ ছয়টি জ্বালানী ট্যাঙ্ক সংযুক্ত, প্রতিটিতে একটি ইঞ্জিন রয়েছে। এই পর্যায়ের ইঞ্জিনগুলি নিরপেক্ষ অবস্থান থেকে ৭.০° পর্যন্ত স্পর্শকভাবে ঘুরতে পারে, যা সম্পূর্ণ থ্রাস্ট ভেক্টর নিয়ন্ত্রণ প্রদান করে। এই নকশার যুক্তি হল রসদ বা লজিস্টিকস: অক্সিডাইজার ট্যাঙ্ক ও নিম্নলিখিত দুটি ধাপের র ব্যাস হল সর্বাধিক, যা রেলপথের মাধ্যমে বাইকোনুরে পৌঁছে দেওয়া যেতে পারে। যাইহোক, বাইকোনুরের মধ্যে সম্পূর্ণরূপে একত্রিত রকেটি আবার রেলপথে পরিবহন করা হয়, কারণ এটির যথেষ্ট ছাড়পত্রের প্রয়োজন রয়েছে।
আব্দুস সালাম (শেরপুরের রাজনীতিবিদ)
রাজনৈতিক জীবন
১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন জামালপুর-৭ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে শেরপুর-২ আসন থেকে সংসদ সদস্য নির্বাচিত হন।
মৃত্যু
আব্দুস সালাম ১৭ মার্চ ২০১১ সালে শেরপুর জেলার নিজ বাড়িতে মৃত্যুবরণ করেন।
প্রোটন-এম
রকেটের বিবরণ
দ্বিতীয় পর্যায়ে একটি প্রচলিত নলাকার নকশা ব্যবহার করা হয়। এটি তিনটি আরডি-০২১০ ইঞ্জিন ও একটি আরডি-০২১১ ইঞ্জিন দ্বারা চালিত। আরডি-০২১১ হল আরডি-০২১০-এর একটি সংস্করণ, যা প্রপেলান্ট ট্যাঙ্কগুলিতে চাপ দেওয়ার জন্য ব্যবহৃত হিট এক্সচেঞ্জারের সাহায্যে পরিবর্তিত হয়। দ্বিতীয় পর্যায়টি একটি বদ্ধ আন্তঃপর্যায়ের পরিবর্তে একটি জালের মাধ্যমে প্রথম পর্যায়ে যুক্ত থাকে, যার মধ্যমে নিষ্কাশনকে বেরিয়ে যাওয়ার অনুমতি দেওয়া হয়, কারণ দ্বিতীয় পর্যায়টি বিচ্ছেদের কয়েক সেকেন্ড আগে ফায়ারিং শুরু করে। "হট স্টেজিং" হিসাবে পরিচিত, এটি দ্বিতীয় পর্যায়ে আল্লেজ থ্রাস্টারের প্রয়োজনীয়তা দূর করে। ইঞ্জিন জিমবলিং দ্বারা থ্রাস্ট ভেক্টর নিয়ন্ত্রণ সরবরাহ করা হয়।
ক্যালসিয়াম কার্বনেট
ক্যালসিয়াম কার্বনেট হলো একটি রাসায়নিক যৌগ যার সংকেত হচ্ছে CaCO3। এটা প্রধানত তিনটি উপাদান কার্বন, অক্সিজেন এবং ক্যালসিয়াম দ্বারা গঠিত। পাথর বা শিলার মধ্যে এটা একটা সাধারণ উপাদান এবং মুক্তা, সামুদ্রিক প্রাণীর খোলস,শামুক,ডিমের খোসা ইত্যাদির প্রধান উপাদান। কৃষিজ চুনায় এটা একটি সক্রিয় উপাদান,যা ক্যালসিয়াম আয়ন ও জলের সাথে বিক্রিয়া করে সৃস্টি হয়। এটা চিকিৎসা ক্ষেত্রে ক্যালসিয়াম সাপ্লিমেন্ট বা অ্যান্টাসিড হিসেবে ব্যবহৃত হয়। তবে অত্যধিক ব্যবহার বিপজ্জনক।
রসায়ন
ক্যালসিয়াম কার্বনেট অন্যান্য কার্বনেটের মত তার আদর্শ ধর্মাবলী ভাগাভাগি করে;তাদের মধ্যে উল্লেখযোগ্য কিছু হলোঃ
এটা শক্তিশালি এসিড এর সাথে বিক্রিয়া করে কার্বন-ডাই-অক্সাইড ত্যাগ করেঃ
CaCO3(s) + 2 HCl(aq) → CaCl2(aq) + CO2(g) + H2O(l)
এটা উষ্ণ বিয়োজন বিক্রিয়া বা ক্যালসিনেশন (যখন CaCo3 840°C এর উপরে)এ উত্তপ্ত হয়ে এন্থাল্পির(178 kJ/mole) সাথে বিক্রিয়ায় কার্বন ডাই অক্সাইড ত্যাগ করে ও ক্যালসিয়াম অক্সাইড উৎপন্ন করে,যা কলিচুন নামে পরিচিতঃ
ক্যালসিয়াম কার্বনেট পানিতে সম্পৃক্ত কার্বন ডাই অক্সাইড এর সাথে বিক্রিয়ায় দ্রবণীয় ক্যালসিয়াম বাইকার্বনেট গঠন করেঃ
CaCO3 + CO2 + H2O → Ca(HCO3)2
কার্বনেট শিলার ক্ষয়প্রাপ্তিতে,ভূগর্ভে সুড়ঙ্গ সৃষ্টিতে ও পৃথিবীর বিভিন্ন স্থানে খর পানি তৈরিতে এই বিক্রিয়া গুরুত্ব বহন করে। এর উপাদান গুলোর মধ্যে হেক্সাহাইড্রেট,ইকাইট, CaCO3·6H2O যা শুধু 6 °C এর নিচে অবস্থান করে।
প্রস্তুতপ্রণালী
ইন্ডাস্ট্রিতে যে বিপুল পরিমাণ ক্যালসিয়াম কার্বনেট ব্যবহার করা হয় তা মূলত খনি বা অন্য উৎস হতে সংগ্রহ করা হয়।বিশুদ্ধ ক্যালসিয়াম কার্বনেট (বিশেষত;খাবার বা ওষূধ তৈরিতে)কোন ভেজাল মুক্ত উৎস হতে সংগ্রহ করা যায়। তবে বিকল্প হিসেবে,ক্যালসিয়াম অক্সাইড হতে ক্যালসিয়াম কার্বনেট উৎপন্ন করা হয়।তাই,প্রথমে ক্যালসিয়াম হাইড্রক্সাইড এর সাথে পানি যোগ করা হয়,তারপর এই দ্রবনের ভিতর দিয়ে কার্বন ডাই অক্সাইড পরিচালনা করা হয় হয় যাতে কাঙ্ক্ষিত ক্যালসিয়াম কার্বনেট ঘণীভূত অবস্থায় পাওয়া যায়;যেটাকে ইন্ড্রস্ট্রিতে precipitated calcium carbonate হিসেবে অভিহিত করা হয় (PCC):
গঠণপ্রণালী
সাধারণ অবস্থায় CaCO3 এর গঠন ষড়ভুজ আকৃতির β-CaCO3, (খনিজ ক্যালসাইট)
দ্য হিটম্যানস ওয়াইফস বডিগার্ড
দ্য হিটম্যানস ওয়াইফস বডিগার্ড একটি প্যাট্রিক হিউজেস পরিচালিত একটি আসন্ন হলিউড চলচ্চিত্র, যেটি ২০২১ সালে মুক্তি পায়। এটি হিটম্যানস বডিগার্ড (২০১৭) এর সিক্যুয়েল। চলচ্চিত্র তারকা রায়ান রেনল্ডস, স্যামুয়েল এল। জ্যাকসন , সালমা হায়েক , ফ্রাঙ্ক গ্রিলো , রিচার্ড ই. গ্রান্ট, টম হপার , আন্তোনিও বান্দেরাস এবং মরগান ফ্রিম্যান চলচ্চিত্রটিতে অভিনয় করেছেন।
অভিনয়ে
দারিয়াস কিনকেইড
নির্মাণ
২০১৮ সালের মে মাসে ঘোষণা করা হয়েছিল যে, রায়ান রেনল্ডস, স্যামুয়েল এল. জ্যাকসন এবং সালমা হায়েক হিটম্যানস বডিগার্ড (২০১৭) এর সিক্যুয়েলে অভিনয় করতে পারেন। এরপর এই তিন তারকা চলচ্চিত্রটিতে অভিনয়ের জন্য চুক্তিবদ্ধ হন। ২০১৯ সালের মার্চ মাসে ফ্র্যাঙ্ক গ্রিলো , মরগান ফ্রিম্যান , আন্তোনিও বান্দেরাস, টম হুপার, এবং রিচার্ড ই. গ্রান্ট চলচ্চিত্রটির অভিনয়শিল্পীর তালিকায় যুক্ত হন।
২০১৯ সালের ২৯ মার্চ ইউরোপে চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ ইতালি, ক্রোয়েশিয়া , স্লোভেনিয়া , বুলগেরিয়া এবং যুক্তরাজ্যে অনুষ্ঠিত হবে।
রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র
রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র হল একটি জাদুঘর ও সাংস্কৃতিক কেন্দ্র। এটি ভারতের পশ্চিমবঙ্গ রাজ্যের রাজধানী কলকাতা শহরের ৩ নম্বর গৌরমোহন মুখোপাধ্যায় স্ট্রিটে অবস্থিত। ১৮৬৩ খ্রিস্টাব্দের ১২ জানুয়ারি এই বাড়িতেই স্বামী বিবেকানন্দ (পূর্বাশ্রমের নাম নরেন্দ্রনাথ দত্ত) জন্মগ্রহণ করেছিলেন। বিবেকানন্দের পুরো শৈশব ও প্রথম যৌবন এই বাড়িতেই কাটে। ভারতের প্রাক্তন রাষ্ট্রপতি এ পি জে আব্দুল কালাম এই বাড়ির সাংস্কৃতিক কেন্দ্রটি উদ্বোধন করেন।
ইতিহাস
১৮৮৪ খ্রিস্টাব্দে বিবেকানন্দের বাবা বিশ্বনাথ দত্তের দেহাবসান হয়। সেই সময় বিবেকানন্দের কাকীমাও তাঁদের বাড়িতে থাকতেন। বিশ্বনাথ দত্তের মৃত্যুর পর তিনি বাড়ির সম্পূর্ণ অধিকার দাবি করে বিবেকানন্দের মা ভুবনেশ্বরী দেবী ও তার পরিবারবর্গের বিরুদ্ধে একটি মামলা দায়ের করেন। এই মামলায় বিবেকানন্দ জয়ী হন। তবে উচ্চতর আদালতে পুনর্বিচারের জন্য মামলাটি আবার দায়ের করা হয়। উচ্চতর আদালতে মামলাটি অনেক দিন ধরে চলে। ১৯০২ খ্রিস্টাব্দে বিবেকানন্দের মৃত্যুর কিছুদিন আগে মামলাটি শেষ হয়। সেখানেও বিবেকানন্দ জয়ী হন।
সংস্কার
কালক্রমে বিবেকানন্দের পৈতৃক বাসভবনটি জীর্ণ হয়ে পড়েছিল। ১৯৬২ খ্রিস্টাব্দে রামকৃষ্ণ মিশন কর্তৃপক্ষ সম্পত্তিটি অধিগ্রহণ করে একটি জাদুঘর স্থাপনের সিদ্ধান্ত নেন। ১৯৯৯ খ্রিস্টাব্দের মে মাসে পশ্চিমবঙ্গ সরকারের সহায়তায় রামকৃষ্ণ মিশন জমি ও পার্শ্ববর্তী স্থানটি অধিগ্রহণ করে। প্রকল্প রূপায়ণের জন্য একটি কমিটি গঠিত হয়। কমিটি কেন্দ্রীয় সরকার, রাজ্য সরকার ও সাধারণের দান থেকে ১০ কোটি টাকা জোগাড় করতে সমর্থ হয়। এর মধ্যে কেন্দ্রীয় সরকারই দান করেছিল ৯.৯ কোটি টাকা। ২০০৪ খ্রিস্টাব্দে সংস্কারের পর বাড়িটিকে একটি জাদুঘর ও সাংস্কৃতিক কেন্দ্রে রূপায়ণের কাজ শেষ হয়।
বর্তমানে এই বাড়িতে একটি জাদুঘর, একটি গবেষণা কেন্দ্র, একটি স্মারক মন্দির, একটি গ্রন্থাগার, একটি ইংরেজি শিক্ষা কেন্দ্র, একটি কম্পিউটার প্রশিক্ষণ কেন্দ্র ও একটি দাতব্য চিকিৎসালয় রয়েছে। এখানে নিয়মিত সেমিনার ও আলোচনা সভা আয়োজিত হয়।
দক্ষেশ্বর শিব মন্দির
দক্ষেশ্বর শিব মন্দির (दक्षेश्‍वर महादेव मन्दिर) অথবা দক্ষ মহাদেব মন্দির ভারতের  উত্তরাখণ্ড রাজ্যের হরিদ্বার হতে তিন কিলোমিটার দূরত্বে কনখলে অবস্থিত একটি হিন্দু মন্দির। মন্দিরটি সতীর জনক তথা ব্রহ্মার পুত্র রাজা দক্ষ প্রজাপতির নামে  নামাঙ্কিত করা হয়েছে। সৃষ্টিকর্তা ব্রহ্মার চৌদ্দ প্রজাপতির অন্যতম হলেন দক্ষ প্রজাপতি  এবং তিনি  হিন্দু পুরাণে জীবনের রক্ষক।
অন্যান্য কাঠামো
বাম|থাম্ব|267x267পিক্সেল| দক্ষেশ্বর শিব মন্দির চত্বরে গঙ্গা মন্দির মূল দক্ষেশ্বর শিব মন্দিরের পাশে আছে দশমহাবিদ্যা মন্দির। নবরাত্রি উপলক্ষে  মহাবিদ্যাকে নিবেদনের জন্য  দেবীর ভক্তদের বিশেষ সমাগম হয়।  গঙ্গাকে নিবেদন করে এই পরিসরেরই  আরও একটি মন্দিরও রয়েছে। মন্দিরের পাশেই রয়েছে গঙ্গার উপর দক্ষ ঘাট ও নীলেশ্বর শিব মন্দির।
সংহিতা
থাম্ব|ঈশ্বরের তিনটি শক্তির প্রকাশ-   ব্রহ্মা, বিষ্ণু ও মহেশ্বর পদ্মফুলে বসে আছেন যথাক্রমে সরস্বতী, লক্ষী ও পার্বতীর সাথে। সংহিতা (সংস্কৃত: संहिता, ) (আক্ষরিক অর্থে, “একত্রিত, মিলিত, যুক্ত” এবং “নির্দিষ্ট পদ্ধতি ও নিয়ম অনুসারে একত্রিত গ্রন্থ বা মন্ত্র-সংকলন) হিন্দুধর্মের সর্বোচ্চ ধর্মগ্রন্থ বেদের প্রাচীনতম অংশটিকেও ‘সংহিতা’ বলা হয়। এই অংশটি হল মন্ত্র, স্তোত্র, প্রার্থনা, প্রার্থনা-সংগীত ও আশীর্বচনের সংকলন।
বৈদিক সংহিতাগুলির কিছু অংশ হিন্দুধর্মের প্রাচীনতম অংশ যা আজও প্রচলিত আছে।
নাম-ব্যুৎপত্তি
‘সংহিতা’ একটি সংস্কৃত শব্দ। এই শব্দের মূল ‘সং’ (सं) ও ‘হিত’ (हित) শব্দদুটি। এই শব্দদুটির অর্থ যথাক্রমে ‘সঠিক, যথার্থ’ ও ‘সমৃদ্ধ, বিন্যস্ত’। এই দুই শব্দের সম্মিলিত অর্থ হল ‘একত্রিত, মিলিত, রচনা, বিন্যাস, একত্রীকৃত’ এবং ‘উচ্চারণের নিয়ম অনুসারে যুক্ত অক্ষর, নির্দিষ্ট পদ্ধতি অনুসারে সংকলিত গ্রন্থ বা মন্ত্রসমূহ’।
বিবরণ
সাধারণভাবে নির্দিষ্ট পদ্ধতি অনুসারে সংকলিত যে কোনো গ্রন্থ বা মন্ত্র-সংগ্রহকেই ‘সংহিতা’ বলা যায়। যে কোনো শাস্ত্র, সূত্র বা সংস্কৃত মহাকাব্য এবং সর্বোপরি বৈদিক সাহিত্য ‘সংহিতা’ পদবাচ্য।
যদিও সমসাময়িক সাহিত্যে ‘সংহিতা’ বলতে বেদের আদি ও প্রাচীনতম অংশটিকেই বোঝায়। এই অংশে আক্ষরিক অর্থ সহ বা অর্থবোধ ছাড়া মন্ত্র, সাধারণ ভাষণ, প্রার্থনা, প্রার্থনা-সংগীত ও আশীর্বচন সংকলিত রয়েছে। এগুলি প্রকৃতি বা বৈদিক দেবদেবীদের উদ্দেশ্যে উৎসর্গিত। বৈদিক সংহিতা বলতে বোঝায় গাণিতিক নিয়মে নিবদ্ধ ছন্দে রচিত প্রাচীন ধর্মগ্রন্থ। বেদের প্রতিটি ভাগেই (ঋগ্বেদ, সামবেদ, যজুর্বেদ ও অথর্ববেদ) একটি করে সংহিতা রয়েছে।
প্রতিটি বেদ চার ভাগে বিভক্ত। যেমন, সংহিতা (মন্ত্র ও আশীর্বচন), আরণ্যক (রীতিনীতি, অনুষ্ঠান, যজ্ঞ ও প্রতীকী-যজ্ঞ সংক্রান্ত শাস্ত্র), ব্রাহ্মণ (রীতিনীতি, অনুষ্ঠান ও যজ্ঞ বিষয়ে ব্যাখ্যা) এবং উপনিষদ্‌ (ধ্যান, দর্শন ও আধ্যাত্মিক জ্ঞান সংক্রান্ত আলোচনা শাস্ত্র)। সংহিতাকে বেদের ‘কর্মকাণ্ড’ (कर्म खण्ड, আচার-অনুষ্ঠান সংক্রান্ত বিভাগ) এবং উপনিষদ্‌গুলিকে ‘জ্ঞানকাণ্ড’ (ज्ञान खण्ड, জ্ঞান/আধ্যাত্মিকতা সংক্রান্ত বিভাগ) বলা হয়ে থাকে। আরণ্যক ও ব্রাহ্মণগুলিকে কেউ কেউ কর্মকাণ্ড, আবার কেউ কেউ জ্ঞানকাণ্ডের অন্তর্ভুক্ত করেছেন।
বৈদিক সংহিতাগুলি বিভিন্ন অনুষ্ঠানে পাঠ করা হত। এগুলিই হিন্দুধর্মের প্রাচীনতম অংশ যা আজও প্রচলিত আছে।
বেদ ও পরবর্তীকালে রচিত গ্রন্থগুলি পাঠ করলে বোঝা যায় যে, বৈদিক সংহিতাগুলি সংক্ষিপ্তসার এবং তৎ-সম্পর্কিত বৈদিক গ্রন্থগুলি এখন যে আকারে পাওয়া যায়, প্রকৃতপক্ষে তার থেকে এগুলির আকার অনেক বড়ো ছিল। ভারতীয় ইতিহাসের কোনো এক সময়ে বা কোনো এক পর্যায়ে এগুলির কিয়দংশ হারিয়ে গিয়েছে।
ঋগ্বেদ সংহিতা
গায়ত্রী মন্ত্র হিন্দুধর্মের একটি বিখ্যাত মন্ত্র। এটি ঋগ্বেদ সংহিতায় পাওয়া যায়।
সামবেদ
ওয়েবার বলেছেন, যে সামবেদ সংহিতা প্রকৃতপক্ষে ঋগ্বেদ সংহিতা থেকে গৃহীত মন্ত্র-সংকলন। উভয়ের মধ্যে পার্থক্য হল সাংগীতিক সুর ও ছন্দ এবং ভাষাগত পরিমার্জনা ও প্রয়োগভঙ্গিমা। এইভাবে মূল মন্ত্রটি পরে ‘রথান্তর’ (সুন্দর রথ) মন্তত্রে পরিণত হয়েছে। সামবেদ ও ঋগ্বেদ সংহিতায় প্রাপ্ত এই ধরনের একটি মন্ত্রের উদাহরণ হল,
যজুর্বেদ
যজুর্বেদ সংহিতার ৪। ১। ৫।–সংখ্যক স্তোত্রটি একাধিক প্রাচীন দেবদেবীর প্রতি উৎসর্গিত। এটি হল:
- তৈত্তিরীয় সংহিতা
রানা যশরাজ
রানা যশরাজ একজন হিন্দু দেবতা, তিনি লোহানা জাতির কুলদেবতা রূপে পূজিত হন। এই সঙ্গে ভানুশালী, খত্রী, এবং সারস্বত ব্রাহ্মণ সম্প্রদায়ও তাঁর উপাসনা করে। তিনি খ্রিস্টীয় ১২ শতকে বিদ্যমান ছিলেন। তিনি বীর দাদা যশরাজ নামেও পরিচিত। যশরাজকে উপজাতীয় রাজা হিসাবে মানা হয়, মনে করা হয় তিনি পাঞ্জাবের একটি ছোট অঞ্চল শাসন করতেন। যশরাজের স্মরণে, বসন্ত পঞ্চমীর দিন (হিন্দু পঞ্জিকা অনুসারে বসন্ত ঋতুর পঞ্চম দিন) বীর দাদা যশরাজের শহীদ দিন (শহীদ দিবস) হিসাবে পালিত হয়।
পরিচয়
বসন্ত পঞ্চমীর দিনটি দাদা যশরাজের সম্মানে শহীদ দিবস হিসাবে পালিত হয়। তাঁকে মুরুগার প্রধান সেনাপতি, বীরবাহুর অবতার বলে মনে করা হয়।
বর্তমান
যাইহোক, লোহানারা আজ দাদা যশরাজকে তাদের লোক-দেবতা বা কুলদেবতা বলে মনে করে এবং দাদা যশরাজের মূর্তিকে নৈবেদ্য দেওয়ার রীতি আছে, নৈবেদ্য হিসেবে খেজুর এবং গুড় দেওয়া হয়। তাঁর ঘোড়ায় চড়া মূর্তি পূজিত হয়। নববধূরা রঙিন পোশাক পরে দাদা যশরাজকে নৈবেদ্য দেয়। পূর্বে শুধুমাত্র সাদা পোশাক পরিধান করে পূজা দেওয়ার বিধান ছিল, কিন্তু এই প্রথা এখন লোহানারা প্রায় ভুলেই গেছে।
পিটারবার্গ
পিটারবার্গ একটি ক্যাথেড্রাল শহর এবং এখানে একটি স্থানীয় সরকার প্রতিষ্ঠিত রয়েছে। এই শহর যুক্তরাজ্য-এর উত্তরে অবস্থিত। জুন, ২০০৭ অনুযায়ী এই শহরের জনসংখ্যা ১৮৪, ৫০০। এই শহর নেন নদীর তীরে অবস্থিত। এই নদী ৪৮ কিলোমিটার (৩০ মাইল) উত্তর-পূর্বে যেয়ে উত্তর মহাসাগর-এ পতিত হয়েছে। এখানে অবস্থিত পূর্ব উপকূল মেইন লাইন রেলওয়ে স্টেশন লন্ডন ও এডিনবার্গ-এর মধ্যে একটি গুরুত্বপূর্ণ স্থাপনা।
এখানকার ভূমিরূপ প্রায় সমতল, এবং কোথাও কোথাও সমুদ্রপৃষ্ঠের চেয়েও নিচে। দ্যা ফেন্স নামে পরিচিত ভূমিরুপ পিটারবার্গের পূর্বে অবস্থিত। পিটারবার্গের পশ্চিমে হ্যাম্পঅনশায়ার ও রাটল্যান্ড; উত্তরে লিঙ্কনশায়ার এবং দক্ষিণে ও পূর্বে ক্যামব্রিজশায়ার।
এখানে মানুষের বসবাস সেই ব্রোঞ্জ যুগ হতে শুরু। শহরের পূর্বে অবস্থিত ফ্ল্যাগ ফেন প্রত্নতাত্ত্বিক গবেষণা হতে তাই জানা যায়। এখান থেকে প্রাপ্ত উপাদান রোমান সাম্রাজ্যের অবস্থিতির প্রমাণ দেয়। এছাড়া ইংল্যান্ড-এ একসময় বসবাসকারী অ্যাংলো-স্যাক্সোন জাতির তৈরী মনাস্টারির ভগ্নাবশেষও পাওয়া গেছে। তখন একে বলা হত মেডেশ্যামস্টেড, এবং তারপর পিটারবার্গ ক্যাথেড্রাল। ঊনবিংশ শতাব্দিতে রেলওয়ে আসার পর থেকে এই এলাকার জনসংখ্যা বেড়েই চলে। পিটারবার্গ তখন একটি শিল্প অঞ্চল হয়ে ওঠে।
দ্বিতীয় বিশ্বযুদ্ধ হওয়ার পর থেকেই এই অঞ্চলের জনসংখ্যা পুনরায় কমতে থাকে, যদ্দিন না ১৯৬০ সালে নতুন শহর (নিউ টাউন বা New town) গড়ে ওঠে। এরপর থেকে পুনরায় এই অঞ্চলের জনসংখ্যা বেড়ে চলে। ১ বিলিয়ন পাউন্ড মূল্যের উন্নয়ন কাজ এই অঞ্চলের চারপাশ দিয়ে করা হচ্ছে।
পুনঃউন্নয়ন
পিটারবার্গ বর্তমানে অর্থনৈতিক উন্নতির অবস্থায় আছে। ইংল্যান্ডের অন্যান্য দেশের তুলনায় এই অঞ্চলের উন্নতি ভাল, কারণ ২০১২ সালে একটি বিশাল বাজেটের পুনঃউন্নয়ন প্রকল্প হাতে নেয়া হয়েছে। ২০০৫ সালে ইংল্যান্ডের অর্থনৈতিক উন্নতির হার ৫.৫% ছিল, কিন্তু পিটারবার্গের ছিল ৬.৯%। গৃহস্থালি পণ্যের দামানুসারে এর গ্রস ভ্যালু অ্যাডেড বা জিভিএ(Gross value added or GVA)এর তালিকা নিম্নরূপঃ
১৯৯৪ সালে পিটারবার্গ ইংল্যান্ডের ৪টি পরিবেশীয় অঞ্চলের মধ্যে একটি হয়। বর্তমানে এই অঞ্চল ইংল্যান্ডের পরিবেশ রাজধানী হওয়ার চেষ্টা করছে।
এয়ার তিরিসের জামে মসজিদ
এয়ার তিরিসের জামে মসজিদ, রিয়াউ, ইন্দোনেশিয়ার একটি ঐতিহাসিক জামাতের মসজিদ। মসজিদটি পেরেক ছাড়া নির্মিত এবং রিয়াউ প্রদেশের সাংস্কৃতিক ঐতিহ্য হিসেবে বিবেচিত হওয়ার জন্য বিখ্যাত। মসজিদটি রিয়াউ প্রদেশের রাজধানী পেকানবারু থেকে ৫০ কিলোমিটার দূরে কাম্পার রিজেন্সির এয়ার তিরিস গ্রামে অবস্থিত। ২০০৪ সালের ডিক্রি নং এর ভিত্তিতে মসজিদটিকে আনুষ্ঠানিকভাবে সাংস্কৃতিক ঐতিহ্যের অবজেক্ট হিসাবে মনোনীত করা হয়েছে। সংস্কৃতি ও পর্যটন মন্ত্রী আই গেদে আরধিকা কর্তৃক কেএম.১৩/পিডব্লিউ.০০৭/এমকেপি/২০০৪ গৃহীত হয়।
পিটারবার্গ
কর্মস্থান
২০০১ সালে কৃত এক জরিপে দেখা গেছে পিটারবার্গের ৯০,৬৫৬ জন মানুষের কাজের স্থান রয়েছে এবং ৬০,১১৮ জন পিটারবার্গের ও বাকি ৩০,৩৫৮ জন অন্যান্য অঞ্চলের। পিটারবার্গের মাথাপিছু আয় অন্যান্য অঞ্চলের চেয়ে কম। প্রতি ঘণ্টার কাজের দাম ৯.৭৭ পাউন্ড, অথচ গড়ে পুরো ইংল্যান্ডে এই হার ১১.৬৯ পাউন্ড। সরকারের এম ১১ করিডর অনুযায়ী পিটারবার্গ আরো ১৭,৫০০ কাজের স্থান সৃষ্টি করার চেষ্টা করছে, কারণ ২০২০ সালের দিকে এই অঞ্চলের জনসংখ্যা প্রায় ২০০,০০০ হবে।
এয়ার তিরিসের জামে মসজিদ
বর্ণনা
এয়ার তিরিসের জামে মসজিদটি ১৯০১ সালে নির্মিত হয়েছিল এবং ১৯০৪ সালে উদ্বোধন করা হয়েছিল এবং এটি কাম্পার রিজেন্সির প্রাচীনতম মসজিদ। এটি মালয় এবং চীনা স্থাপত্য শৈলীর সংমিশ্রণে নির্মিত হয়েছিল, একটি পিরামিডের আকারে একটি তিন-স্তর বিশিষ্ট ছাদ। প্রথমে ছাদসহ পুরো ভবনটি কাঠের তৈরি করা হলেও আজ ছাদের বদলে টিনের ছাদ বসানো হয়েছে। বিল্ডিংটিতে ৪০টি কাঠের স্তম্ভ রয়েছে যা শুক্রবারের নামাজের জন্য প্রয়োজনীয় ন্যূনতম সংখ্যক ব্যক্তির প্রতীক। এটি শুধুমাত্র খুঁটি ব্যবহার করে এবং পেরেক ছাড়াই অনন্যভাবে তৈরি করা হয়েছে, এইভাবে সর্বনিম্ন খরচে নির্মিত।
পিটারবার্গ
যাতায়াত ব্যবস্থা
পিটারবার্গ পূর্ব উপকূল মেইন লাইন-এর একটি গুরুত্বপূর্ণ থামার স্থান। কেন্দ্রীয় ইংল্যান্ড থেকে এখানে আসতে ট্রেনে ৪৫-৫০ মিনিট লাগে। এই উচ্চগতিসম্পন্ন ট্রেন কিংস ক্রস থেকে এডিনবার্গ পর্যন্ত যায়। পূর্ব উপকূলীয় মেইন লাইন কোম্পানি প্রতি ২০ মিনিট অন্তর এই ট্রেন ছাড়ে। পূর্ব মধ্যভূমীয় ট্রেন (East Midlands Trains) পিটারবার্গ থেকে লিঙ্কন লাইন পর্যন্ত ট্রেন যাতায়াত নিয়ন্ত্রণ করে। ক্রস কান্ট্রি নিয়ন্ত্রণ করে বার্মিংহাম থেকে পিটারবার্গ লাইন সহ আবেলিও বৃহৎ অ্যাংলিয়া ও এলাই থেকে পিটারবার্গ লাইন, স্ট্যানস্টেশ বিমানবন্দর পর্যন্ত ট্রেনের যাতায়াত নিয়ন্ত্রণ করে। পিটারবার্গের একটি ব্যবসায় বিমানবন্দর সহ ক্যামব্রিজশায়ার এর হোমে ও পিটারবার্গ/সিবসন বিমানবন্দর রয়েছে। এছাড়া সিবসনে একটি প্যারাস্যুট স্কুল রয়েছে। thumb|[[লুইস কুবিট কর্তৃক ১৮৪৭ সালে নির্মিত নেন নদীর ওপর ঐতিহাসিক সেতু।]] thumb| [[কুইন্‌স গেট শপিং সেন্টার-এ অবস্থিত পিটারবার্গ বাস স্টেশন।]] ১৭৬১ সালের দিকে নেন নদী উইসবেচ থেকে নর্থাম্পটন-এ যাতায়াতের ব্যবস্থা সুগম করেছে। কারণ একটি সবুজ সেতু নদীর ওপর দিয়ে রেলওয়ে লাইনকে বহন করে নিয়ে যায়। ১৮৪৭ সালে লুইস কুবিট এই সেতু নির্মাণ করেন। তিনি এছাড়াও অস্ট্রেলিয়া, দক্ষিণ আমেরিকা ও ভারত-এর অনেক বিখ্যাত সেতু নির্মাণ করেছেন। ১৯১০ ও ১৯১৪ সালের কিছু মেরামত ছাড়া সেতুটি তিনি যেমন বানিয়েছিলেন ঠিক তেমনই আছে। সম্প্রতি করা একটি জরিপনুযায়ী এই সেতুটি যুক্তরাজ্যের সবচেয়ে পুরোনো সেতু, যেটি এখনও টিকে আছে। অষ্টাদশ শতাব্দির দিকে নির্মিত শহর সেতু, কাস্টম হাউজ তখনকার যুগের প্রতিনিধিত্ব করছে।
এয়ার তিরিসের জামে মসজিদ
বর্ণনা
ভবনটি মূলত নদীর তীরে এয়ার তিরিস মার্কেটের একটি সাইট যা ১৮৮১ সালে প্রতিষ্ঠিত হয়েছিল। স্থানীয় নেতা দাতুক ওংকু মুদো সোংকালের নেতৃত্বে এয়ার তিরিসের স্থানীয় জনগণ যৌথভাবে মসজিদটির নির্মাণ কাজ পরিচালনা করেন। স্থপতি ছিলেন এইচ. বুরহানউদ্দিন এবং নির্মাণ কমিটি এয়ার তিরিস গ্রামের ২৪ জন উপজাতির নেতাদের জড়িত করেছিল। ভবনটি মধ্য জাভার দেমাক মসজিদ থেকে অনুপ্রাণিত বলে জানা গেছে। ১০টি মহিষের কোরবানি দিয়ে মসজিদটি উদ্বোধন করা হয়।
পিটারবার্গ
জনসংখ্যা
জুন, ২০০৭ অনুযায়ী পিটারবার্গের জনসংখ্যা ১৮৫,৫০০ জন। জাতীয় পরিসংখ্যান বিভাগ অনুযায়ী ২০২০ সালের দিকে এই শহরের জনসংখ্যা ১৯০,৭০০ হবে। এবং ক্যামব্রিজশায়ার দেশিয় গবেষকদের মতে ২০২১ সালের দিকে এই শহরের জনসংখ্যা আনুমানিক ২০৪,০০০ হবে। ১৯০১ সাল হতে বর্তমান পর্যন্ত এই শহরের জনসংখ্যার প্রতিবেদন নিম্নরুপঃ
এয়ার তিরিসের জামে মসজিদ
বর্ণনা
স্থানীয়দের বিশ্বাস ঐশ্বরিক শক্তি মসজিদটিকে রক্ষা করে। বলা হয় ডাচ ঔপনিবেশিক সরকার একবার মসজিদটিকে তেল দিয়ে পুড়িয়ে দেওয়ার চেষ্টা করেছিল, কিন্তু মসজিদটি অক্ষত ছিল। ২০১৬ সালে, একটি ভয়াবহ বন্যা হয়েছিল, যার আশেপাশের এলাকা জলে তলিয়ে গিয়েছিল, কিন্তু মসজিদ প্রাঙ্গণে জল উঠেনি। মসজিদের অভ্যন্তরে বেশ কিছু নিদর্শন রয়েছে যা স্থানীয়রা ঐশ্বরিক শক্তি দ্বারা সমৃদ্ধ বলে বিশ্বাস করে, যার মধ্যে রয়েছে মসজিদের দুটি কাঠের স্তম্ভের পাশাপাশি একটি মহিষের মাথার আকারের একটি পবিত্র পাথর।
মসজিদটি স্থানীয়দের কাছে একটি জনপ্রিয় গন্তব্য, বিশেষ করে ইসরা ও মিরাজ, মওলিদ নবী এবং ঈদুল ফিতরের ইসলামী ছুটির সময়। সম্প্রতি, অনেক আন্তর্জাতিক পর্যটক বিশেষ করে মালয়েশিয়া এবং সিঙ্গাপুর থেকে স্থানটি পরিদর্শন করেন।
বাংলাদেশ গার্ল গাইডস অ্যাসোসিয়েশন
বাংলাদেশ গার্ল গাইডস অ্যাসোসিয়েশন হলো বাংলাদেশের জাতীয় গাইডিং সংস্থা। ২০০৩ সালের হিসাব মতে, এর সদস্য সংখ্যা ৪৯,৯৭৫ জন। ২০১৮ সালে এ সংখ্যা বেড়ে দাড়িয়েছে ৪,০০,০০০ (চার লক্ষ)।
ইতিহাস
বাংলাদেশে গার্ল গাইড ১৯২৮ সালে শুরু হয়েছিল। ১৯৪৭ সালে পূর্ব পাকিস্তানের গার্ল গাইড পাকিস্তান গার্ল গাইড অ্যাসোসিয়েশনের শাখায় রুপান্তরিত হয়। পাকিস্তান থেকে বাংলাদেশের স্বাধীনতার পর, শাখা সংগঠনটি একটি স্বাধীন জাতীয় সংগঠন হিসেবে পুনরায় সংগঠিত হয়। একটি জাতীয় সংস্থা হিসেবে সংগঠনটি ১৯৭২ সালে জাতীয় সংসদের অনুমোদন লাভ করে। ১৯৭৩ সালে এই সংস্থাকে মেয়েদের শিক্ষামূলক প্রতিষ্ঠানরূপে আনুষ্ঠানিক স্বীকৃতি দেওয়া হয়। একই বছর সংগঠনটি ওয়ার্ল্ড অ্যাসোসিয়েশন অব গার্ল গাইডস অ্যান্ড গার্ল স্কাউটের সদস্যপদ লাভ করে।
কর্মসূচি
বাংলাদেশে ১০টি অঞ্চলের মাধ্যমে গার্ল গাইডস্ কর্মসূচি পরিচালিত হয়। অঞ্চলগুলো হলো:
হাতকাটা রবিন
হাতকাটা রবিন একটি কিশোর উপন্যাস। মুহম্মদ জাফর ইকবালের এই উপন্যাস নির্ভর টেলিভিশন ধারাবাহিকও প্রচারিত হয়। একুশে টেলিভিশনে প্রচারিত সেই ধারাবাহিকের নাম ছিল হাকারবিন।
গল্পসংক্ষেপ
গল্পের অন্যতম চরিত্র টোপন, যার বর্ণনায়/কথার ধারাবাহিকতায় সম্পূর্ণ গল্পটি এগিয়ে চলে। টোপনের মাধ্যমেই জানা যায় ওদের পাড়াতে থাকতে আসে ওদের-ই বয়সী একটি ছেলে - রবিন। সব বন্ধুরা অবাক হয়ে রবিন কে দেখতে থাকে কারণ রবিনের বাম হাত কনুইয়ের কাছ থেকে কাটা। রবিন-এর সাথে ওদের বন্ধুত্ত্ব গড়ে উঠতে সময় লাগে না।
দ্য মার্চেন্ট অব ভেনিস
দ্য মার্চেন্ট অব ভেনিস (The Merchant of Venice) হলো ষোড়শ শতাব্দীতে উইলিয়াম শেক্সপিয়র রচিত একটি জনপ্রিয় কমেডি নাটক। নাটকটি সম্ভবত ১৫৯৬-১৫৯৯ সালের মধ্যে রচিত হয়। কোয়ালিটি অব মার্সি নাটকটির একটি বিখ্যাত উক্তি।
কাহিনী সংক্ষেপ
ইতালির ভেনিস শহরের সওদাগর অ্যান্টনিও। সকলের কাছে সে প্রশংসিত। আর এক ব্যবসায়ী শাইলক-নীতিহীন, সুদখোর, কুটবুদ্ধিসম্পন্ন। কেউ তাকে পছন্দ করেনা। সে অ্যান্টিনিওকে হিংসা করত। সংগত কারণেই অ্যান্টনিও তাকে দেখতে পারত না। অ্যান্টানিওর ঘনিষ্ট বন্ধু বাসানিও টাকার অভাবে পোর্শিয়াকে বিয়ের প্রস্তাব দিতে পারছে না। অবশেষে অ্যান্টনিও বন্ধুর মনোবাসনা পূরণ করতে শাইলকের কাছে টাকা ধার করে। তবে শর্ত থাকে যদি অ্যান্টিনিও সময়মতো টাকা পরিশোধ করতে না পারে তবে তার এক পাউন্ড মাংস কেটে দিতে হবে। টাকা পাওয়ার পর একটি বিচিত্র পরীক্ষায় সফল হয়ে বাসানিও পোর্শিয়াকে বিয়ে করে। টাকা প্রদানের সময়সীমা পার হওয়ায় শাইলক অ্যান্টিনিওর শরীর থেকে এক পাউন্ড মাংস দাবী করে। বিচারক অনুরোধ করলেও শাইলক অনমনীয়তা বজায় রাখে। খবরটা পোর্শিয়াকে বিচলিত করে এবং যখন অ্যান্টিনিওর বিচারকার্য চলছে, তখন এক তরুন উকিলের ছদ্মবেশে পোর্শিয়া বিচারকের সামনে দাঁড়ায়। তরুণ উকিল শাইলককে অ্যান্টিনিওর শরীর থেকে রক্তপাতহীন এক পাউন্ড মাংস কেটে নিতে বলে কারণ রক্তের কথা দলিলে উল্লেখ ছিলনা। রক্তপাতহীন মাংস কাঁটা অসম্ভব। ধূর্ত শাইলক বিপদে পড়ে যায় এবং অবশেষে বিচারে সে হেরে যায়।
চরিত্র পরিচিতি
শেকস্পিয়ার নাটকের চরিত্রগুলো অসাধারণ দক্ষতার সাথে ফুটিয়ে তুলেছেন। প্রধান চরিত্রগুলো হল:
অ্যান্টোনিও
অ্যান্টোনিও নাটকের কেন্দ্রীয় চরিত্র। সে সৎ নির্ভীক ও বন্ধুবৎসল হিসেবে সকলের কাছে পরিচিত। অন্টোনিও পেশায় একজন ব্যবসায়ী। বন্ধুরা তার কাছে বিনা সুদে ঋণ নিতে পারে। বন্ধুত্বের মর্যাদা রক্ষা করতে তিনি তার জীবনকে পর্যন্ত বিপন্ন করেন। শাইলকের প্রতি ক্ষমা প্রদর্শন তার চরিত্রের আরেকটি আকর্ষণীয় দিক ফুটিয়ে তুলেছে।
শাইলক
thumb|right|শাইলক শাইলক নাটকের একটি খল চরিত্র। সে জাতিতে একজন ইহুদি এবং পেশায় সুদ ব্যবসায়ী। তার কন্যা জেসিকা। শাইলক অ্যান্টোনিও এর হাতে অসংখ্য বার অপমানিত হবার প্রতিশোধ নেবার সুযোগ পায় যখন বাসানিওকে সাহায্য করতে অ্যান্টোনিও তার কাছে টাকা ধার করতে আসে। কিন্তু পড়শিআ এর বুদ্ধি অ্যন্টোনিওকে রক্ষা করে। বিচারে শাইলক পরাজিত হয় এবং তার অর্ধেক সম্পত্তি বাজেয়াপ্ত করা হয়। right|thumb শাইলকের চরিত্র বিশ্লেষণ করলে দেখা যায় সে ঈর্ষাপরায়ন ও কুটবুদ্ধি সম্পন্ন। শাইলক চরিত্রটি নাটকটির বহুমাত্রিকতা তুলে ধরেছে।
পর্শিয়া
পর্শিয়া নাটকটির কেন্দ্রীয় নারী চরিত্র। সে অ্যান্টনিওর বন্ধু বাসানিওর স্ত্রী। সে সুন্দরী, বিত্তশালী ও অত্যন্ত মেধাবী। পর্শিয়ার বুদ্ধিমত্তার পরিচয় পাওয়া যায়, তার স্বামী নির্বাচনের ঘটনায়। সে যখন জানতে পারে তার স্বামীর কারণে অ্যান্টনিওর জীবন বিপন্ন তখন সে বাসানিওকে আদালতে পাঠিয়ে নিজে এক উকিলের ছদ্মবেশে ঐ আদালতে যায় এবং অসাধারণ চাতুর্যতার সাথে শাইলককে বিচারে পরাজিত করে। right|thumb|বিচারে শাইলক এবং পর্শিয়া পর্শিয়ার অসাধারণ মেধাশক্তির গুণে অ্যান্টোনিয় রক্ষা পায়।
বাসানিও
অ্যান্টোনিওর বন্ধু বাসানিও। সে অমিতব্যয়ী এবং উচ্চ বিলাসী। শহরের সুন্দরী তরুণী পোর্তিয়াকে বিয়ে করতে অ্যান্টনিওর কাছে টাকা ধার করে। শাইলক এ সুযোগ গ্রহণ করে অ্যান্টনিওর জীবন বিপন্ন করে। কিন্তু পোর্তিয়ার গুণে সে রক্ষা পায়। নাটকটিতে বাসানিও একজন সৎ ব্যক্তি ও আদর্শ স্বামী।
১। জেসিকা: শাইলক এর কন্যা, যে পরবর্তী কালে লোরেঞ্জর সাথে পালিয়ে গিয়ে তাকে বিয়ে করে। জেসিকার কার্যকলাপে ক্রুদ্ধ শাইলক তাই সকল ক্রিশ্চানদের ওপর আরো চটে যায়।
২। লোরেঞ্জো: অ্যান্টোনিও ও বাসানিওদের বন্ধু এবং জেসিকার স্বামী।
৩। লনসেলট গববো
চলচ্চিত্র ও টিভি সিরিজ
মার্চেন্ট অফ ভেনিস অবলম্বনে বেশ কয়েকটি চলচ্চিত্র ও টিভি সিরিজ বিশ্বের বিভিন্ন দেশে নির্মিত হয়েছে। উল্লেখযোগ্য চলচ্চিত্র ও টিভি সিরিজগুলোর তালিকা নিম্নে প্রকাশ করা হল:
জেডন সানচো
জেডন মালিক সানচো (জন্ম ২৫ মার্ট ২০০০) হলেন একজন ইংরেজ পেশাদার ফুটবলার, যিনি একজন উইঙ্গার হিসেবে ইংলিশ প্রিমিয়ার লীগ ক্লাব ম্যানচেস্টার ইউনাইটেড-এর হয়ে খেলেন। পূর্বে তিনি জার্মান বুন্দেসলিগা ক্লাব বরুসিয়া ডর্টমুন্ড, ইংল্যান্ডের ক্লাব ওয়াটফোর্ড এবং জনপ্রিয় ইংলিশ ক্লাব ম্যানচেস্টার সিটি-এ একজন কিশোর খেলোয়াড় ছিলেন। একজন ইংরেজ কিশোর আন্তর্জাতিক ফুটবলার, সানচো ২০১৭ সালের ২০১৭ ফিফা আনুর্ধ-১৭ বিশ্বকাপ দলের একজন সদস্য ছিলেন, যেটি সেই আসরটিতে শিরোপা জয় করে।
প্রাথমিক জীবন
সানচোর জন্ম, ইংল্যান্ড-এর রাজধানী লন্ডন শহরে, ক্যারিবীয় ত্রিনিদাদ এবং টোবাগো-থেকে আগত পিতা-মাতার পরিবারে।
প্রাথমিক খেলোয়াড়ী জীবন
সানচো, মাত্র সাত বছর বয়সে ইংল্যান্ডের জনপ্রিয় ফুটবল ক্লাব ওয়াটফোর্ড-এ যোগ দেন। ২০১৫ সালের মার্চ মাসে মাত্র ১৪ বছর বয়সে ইপিপিপি-এর আওতায় প্রাথমিকভাবে ৬৬,০০০ পাউন্ডের বেতনের বিনিময়ে সানচো, জনপ্রিয় ইংলিশ ক্লাব ম্যানচেস্টার সিটি-এ চলে আসেন, যদিও টাকার অঙ্কটি বেড়ে ৫ লাখ পাউন্ডে দাড়ায়। সানচো ম্যানচেস্টার সিটি একাডেমীতে প্রতিনিয়নত মুগ্ধ করতে থাকেন এবং তিনি তিনজন খেলোয়াড়দের মধ্যে একজন ছিলেন, যাদের সম্পর্কে ম্যানচেস্টার সিটির সভাপতি খালদুন আল মুবারক বলেছিলেন ২০১৭ সালের মে মাসের মধ্যে খুব দ্রুত তাদেরকে জেষ্ঠ দলে দেখাযাবে।  ২০১৭ সালের জুলাই মাসে, নতুন চুক্তির সময় খেলার প্রতিশ্রুতি নিয়ে বিতর্ক সৃষ্টি হওয়ায় সানচোকে প্রাক মৌসুমের সফরত দল থেকে বাদ দদেয়া হয়।   পরবর্তীকালে জানানো হয় যে, সানচো ক্লাব থেকে জোর করে চলে যেতে চেয়েছিলো।
বরুশিয়া ডর্টমুন্ড
২০১৭ সালের ৩১শে আগস্ট, সানচো জার্মান ঘরোয়া লিগ মুন্দেসলিগা-এর জনপ্রিয় ফুটবল ক্লাব বরুশিয়া ডর্টমুন্ড-এ ৮ মিলিয়ন পাউন্ডের মত পারিশ্রমিকের বিনিময়ে যোগ দেন এবং তখনই তাকে দলের প্রথম ১১ জনের মূল দলে সম্প্রতি চলে যাওয়া উসমান দেম্বেলে-এর ৭ নম্বর জার্সিতে যুক্ত করা হয়।
ম্যানচেস্টার ইউনাইটেড
২০২১ সালের ২৩ জুলাই সানচো ৫ বছরের চুক্তিতে আনুষ্ঠানিকভাবে ম্যানচেস্টার ইউনাইটেড ক্লাবে যোগদান করেন। ১৪ আগস্ট ২০২১ সালে ম্যানচেস্টার ইউনাইটেডের হয়ে লিডস ইউনাইটেডের বিপক্ষে সানচোর অভিষেক হয়।
আন্তর্জাতিক খেলোয়াড়ী জীবন
সানচো ইতিমধ্যে ইংল্যান্ডের বিভিন্ন বয়স ভিত্তিক কিশোর জাতীয় দল সমূহে খেলেছেন, যেগুলো অনূর্ধ্ব-১৬, অনূর্ধ্ব-১৭ এবং অনূর্ধ্ব-১৮ পর্যায়ে।
২০১৭ সালের মে মাসে আয়োজিত, ইউরোপিয়ান অনূর্ধ্ব-১৭ চ্যাম্পিয়নশিপ-এর জন্য করা ইংল্যান্ড অনূর্ধ্ব-১৭ দল-এর সাথে যুক্ত ছিলেন, যেটি প্রতিযোগিতার ফাইনালে উঠেছিলো, তিনি তার খেলোয়াড়ী নৈপুন্যের জন্য প্রতিযোগিতাটির সেরা খেলোয়াড় নির্বাচিত হন।
বরুশিয়া ডর্টমুন্ডে, ২০১৮–১৯ মৌসুমে এক চিত্তাকর্ষক শুরুর পরবর্তীকালে, সানচো ২০১৮ সালের ৪ঠা অক্টোবর ইউয়েফা নেশনস কাপ-এর সূচিতে ক্রোয়েশিয়া এবং স্পেন জাতীয় দলের সাথে ম্যাচের জন্য অনুশীলনে প্রথম বারের মত ইংল্যান্ডের জেষ্ঠ দলে ডাক পান।
ভদ্রক জেলা
ভদ্রক জেলা (ଭଦ୍ରକ ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে (১লা এপ্রিল ১৯৯৩ খ্রিস্টাব্দে) পূর্বতন বালেশ্বর জেলাটি থেকে নতুন জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর ভদ্রক শহরে অবস্থিত এবং ভদ্রক মহকুমা নিয়ে গঠিত৷
নামকরণ
বিশেষজ্ঞদের মতে ভদ্রক জেলাসদরের নিকটে প্রবাহিত সালন্দি নদীর তীরে অবস্থিত বিখ্যাত হিন্দুতীর্থ ভদ্রকালী মন্দিরের নামানুসারে জায়গাটির নামকরণ করা হয় ভদ্রক৷
অবস্থান
জেলাটির উত্তরে ওড়িশা রাজ্যের বালেশ্বর জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা৷ জেলাটির দক্ষিণে ওড়িশা রাজ্যের কেন্দ্রাপড়া জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের যাজপুর জেলা৷ জেলাটির পশ্চিমে ওড়িশা রাজ্যের জাজপুর জেলা৷ জেলাটির উত্তর পশ্চিমে(বায়ু) ওড়িশা রাজ্যের কেন্দুঝর জেলা৷ জেলাটির পূর্ব ও উত্তর পূর্বে(ঈশান) বঙ্গোপসাগর অবস্থিত৷
জেলাটির আয়তন ২৫০৫ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ১.৬১%৷
ভাষা
ভদ্রক জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ১৩৩৩৭৪৯(২০০১ জনগণনা) ও ১৫০৬৩৩৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১২তম৷ ওড়িশা রাজ্যের ৩.৫৯% লোক ভদ্রক জেলাতে বাস করেন৷ জেলার জনঘনত্ব ২০০১ সালে ৫৩২ ছিলো এবং ২০১১ সালে তা বৃদ্ধি পেয়ে ৬০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৯৪%, যা ১৯৯১-২০১১ সালের ২০৬১% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮১(সমগ্র) এবং শিশু(০-৬ বৎ) লিঙ্গানুপাত ৯৪২৷
চান্দুরা ইউনিয়ন
আয়তন
চান্দুরা ইউনিয়নের আয়তন ৪,৬৪৪ একর (১৮.৭৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী চান্দুরা ইউনিয়নের মোট জনসংখ্যা ৩০,৭৭২ জন। এর মধ্যে পুরুষ ১৫,১৬৯ জন এবং মহিলা ১৫,৬০৩ জন। মোট পরিবার ৫,৮১১টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৩৭ জন।
অবস্থান ও সীমানা
বিজয়নগর উপজেলার উত্তরাংশে চান্দুরা ইউনিয়নের অবস্থান। এ ইউনিয়নের উত্তরে বুধন্তি ইউনিয়ন, পূর্বে হরষপুর ইউনিয়ন, দক্ষিণে ইছাপুরা ইউনিয়ন, পশ্চিমে চর ইসলামপুর ইউনিয়ন এবং উত্তর-পশ্চিমে সরাইল উপজেলার শাহবাজপুর ইউনিয়ন অবস্থিত।
প্রশাসনিক কাঠামো
চান্দুরা ইউনিয়ন বিজয়নগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী চান্দুরা ইউনিয়নের সাক্ষরতার হার ৩৭.৪%।
হাট-বাজার
১. চান্দুরা বাজার ২. রামপুরবাজার ৩.আমতলী বাজার
ইউরোস্পোর্ট
ইউরোস্পোর্ট একটি ইউরোপীয় টেলিভিশন ক্রীড়া নেটওয়ার্ক। এটি ডিসকভারি ইনকর্পোরেশনের পরিচালনা ও মালিকানাধীন। ডিসকভারি ২০১২ সালের ডিসেম্বরে ২০ শতাংশ সংখ্যালঘিষ্ঠ শেয়ার কিনে নেয়। ২০১৪ সালের জানুয়ারিতে টিএফওয়ান এর সঙ্গে একত্রে এটি ইউরোস্পোর্টের ৫১% শেয়ার ক্রয় করে। ২০১৫ সালের ২২ জুলাই ইউরোস্পোর্ট টিএফওয়ানের অবশিষ্ট ৪৯% শেয়ার কিনে নিতে সম্মত হয়।
ইউরোস্পোর্টের অনেকগুলো খেলার অধিকার বিদ্যমান, অলিম্পিক সহ। ২০১৫ সালে ইউরোস্পোর্ট ১.৩ বিলিয়ন ডলার ব্যয় করে এর সম্প্রচারস্বত্ব কিনে নেয়। এর ফলে ২০১৮ সালে ইউরোপের অধিকাংশ এলাকা ও ২০২২ সালে যুক্তরাজ্য ও ফ্রান্সে অনুষ্ঠিত অলিম্পিক ম্যাচ সম্প্রচারের অধিকার লাভ করে। ইউরোপের বিভিন্ন দেশে এটি একই ফুটেজ সম্প্রচার করে। উপস্থাপকের পরিবর্তে পর্দায় দৃশ্যমান নয় এরূপ ধারাভাষ্যকার চ্যানেলটি ব্যবহার করে থাকে।  এর ফলে একই ভিজুয়াল ফিড বা দৃশ্যমান চিত্র একাধিক ভাষায় সম্প্রচার করা সম্ভব হয়।  এতে করে প্রযোজনা ব্যয়ও হ্রাস পায়।
ইউরোস্পোর্ট অল ইংল্যান্ড ক্লাবের সাথে কৃত চুক্তির আওতা সম্প্রসারণ করেছে। এর ফলে আরো ১৬টি দেশে সরাসরি উইম্বলডন ম্যাচ সম্প্রচার করা সম্ভব হবে। এই চুক্তির মেয়াদ তিন বছর। এর ফলে দর্শকরা ইউরোস্পোর্টের সাহায্যে চারটি গ্র্যান্ড স্লাম দেখতে সক্ষম হবেন।
৫৪টি দেশ ও ২০টি ভিন্ন ভিন্ন ভাষায় ইউরোস্পোর্ট সম্প্রচারিত হয়। ১৯৮৯ সালের ৫ ফেব্রুয়ারি ইউরোপীয় স্যাটেলাইটে এটি প্রথম সম্প্রচারিত হয়। ১৯৯০ এর দশকে এটি দ্য কোয়ান্টাম চ্যানেলের সঙ্গে সময় ভাগাভাগি করে।
২০১৭ সালের ফেব্রুয়ারিতে ভারতে ডিসকভারি ডিএস স্পোর্টস নামে ক্রীড়া চ্যানেলের সম্প্রচার শুরু করে। ২০২০ সালে ইউরোস্পোর্ট নামে এটির পুনঃনামকরণ করা হয়। এসডি ও এইচডি সংস্করণেও চ্যানেলটি দেখা যায়।
ইতিহাস
ইউরোস্পোর্ট সৃষ্টির পূর্বেই ইউরোপীয় সম্প্রচার জোট (ইউরোপিয়ান ব্রডকাস্টিং ইউনিয়ন) বিভিন্ন খেলার সম্প্রচারস্বত্ব ক্রয় করতে শুরু করে। এতৎসত্ত্বেও এর সদস্যরা ক্রয়কৃত খেলাগুলোর সামান্য অংশই দর্শকদের দেখাতে সক্ষম হত। এ থেকেই ইউরোস্পোর্ট গঠনের সিদ্ধান্ত ক্রয় করা হয়। স্কাই টেলিভিশন পিএলসি বাণিজ্যিক অংশীদার হিসেবে বাছাই করা হয়। ১৯৮৯ সালের ৫ ফেব্রুয়ারি স্কাই টেলিভিশন পিএলসি-কে বাণিজ্যিক অংশীদার হিসেবে নির্বাচন করা হয়। এটি ইউরোপীয় কেবল ব্যবস্থায় স্কাই চ্যানেলকে প্রতিস্থাপিত করার প্রত্যয় নিয়ে যাত্রা শুরু করে। অপরদিকে স্কাই চ্যানেল শুধু ইংল্যান্ড ও আয়ারল্যান্ডে খেলা সম্প্রচারের দিকে অভিনিবেশ প্রদান করে।
কুকুরের প্রজনন
নির্দিষ্ট গুণাবলী এবং বৈশিষ্ট্য বজায় রাখতে বা উৎপাদন করার উদ্দেশ্যে নির্বাচিত কুকুরকে সঙ্গম করানোর চর্চা হলো কুকুরের প্রজনন। কুকুর যখন এজাতীয় হস্তক্ষেপ ছাড়াই সন্তান উৎপাদন করে তখন তাদের বংশের বৈশিষ্ট্যগুলি প্রাকৃতিক নির্বাচনের দ্বারা নির্ধারিত হয়। তবে "কুকুরের প্রজনন" শব্দবন্ধটি কেবল কুকুরদের কৃত্রিম নির্বাচনের জন্য নির্দিষ্ট করে, যেখানে কুকুরকে তাদের মালিকরা ইচ্ছাকৃতভাবে প্রজনন করিয়ে থাকে। প্রজনন জিনতত্ত্বের বিজ্ঞানের উপর নির্ভর করে, তাই কুকুরের জিনতত্ত্ব, স্বাস্থ্য এবং কুকুরের উদ্দেশ্যে ব্যবহারের উপযুক্ত জ্ঞান সহ প্রজনন-উপযুক্ত কুকুরকে প্রজনন করানোর চেষ্টা করা হয়।
প্রাকৃতিক পদ্ধতি
প্রাকৃতিক প্রজনন মানুষের কোনো প্রকার হস্তক্ষেপ ছাড়াই (কিংবা যৎসামান্য হস্তক্ষেপ) কুকুর এবং কুকুরীর মধ্যে সংঘটিত হয়। কুকুর পিছন থেকে আরোহণ এবং কুকুরীর সাথে সঙ্গম শুরু করে। শুক্রাণুগুলো মূলত "বাঁধা" সময়কালে সরবরাহ হয় তবে কিছু শুক্রাণু সেই মুহুর্তের আগেই সরবরাহ হয়ে যেতে পারে। শুক্রাণু আরও গভীরে প্রবেশ করবে এবং নিষেকের জন্য ডিম্বাশয়ের সাথে মিলিত হবে বা জরায়ু প্রাচীরের সাথে নিজেকে সংযুক্ত করবে এবং রাসায়নিক/হরমোনাল সংকেতের জন্য অপেক্ষা করবে যা তাদের জানান দেয় যে ডিম্বাণু নির্গত হয়েছে।  এরপরে সকল শুক্রাণুই ডিম্বাণুগুলোকে নিষিক্ত  করার প্রতিযোগিতায় প্রথম হওয়ার চেষ্টায় অবতীর্ণ হয়। কোনো শুক্রাণু একবার ডিম্বাণু নিষিক্ত করলে অন্য কোনও শুক্রাণু ঐ ডিম্বাণুতে আর প্রবেশ করতে পারে না। নিষিক্ত ডিমগুলি তখন জরায়ুর হর্ন বরাবর নিয়মিত বিরতিতে নিজেকে রোপণ করে যেখানে প্রসবের সময় না হওয়া পর্যন্ত তারা বিকাশ অব্যাহত রাখবে।
কালোমাথা টিয়া
কালোমাথা টিয়া (Psittacula finschii) (Grey-headed Parakeet বা Finsch's Parakeet) সিট্টাকুলিডি (Psittaculidae) গোত্র বা পরিবারের অন্তর্গত সিট্টাকুলা (Psittacula) গণের এক প্রজাতির টিয়া। এরা মূলতদক্ষিণ ও দক্ষিণ-পূর্ব এশিয়ার স্থানীয় পাখি। অন্যসব টিয়া প্রজাতির মত এরাও খুব বেশি পরিমাণে স্থানিক। প্রায় ১৬ লক্ষ ৪০ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে। স্লেটমাথা টিয়ার সাথে কালোমাথা টিয়ার অনেক মিল আর এ দুজনে মিলে একটি মহাপ্রজাতির (Super-species) সৃষ্টি করেছে।
বিস্তৃতি
বাংলাদেশ, ভারত, ভুটান, মিয়ানমার, থাইল্যান্ড, কম্বোডিয়া, ভিয়েতনাম, লাওস ও চীন কালোমাথা টিয়ার প্রধান আবাসস্থল। এসব দেশের পত্রপতনশীল ও মিশ্র-চিরসবুজ বন এদের প্রিয় বিচরণক্ষেত্র।
মোজিলা ফায়ারফক্স
মোজিলা ফায়ারফক্স বা ফায়ারফক্স (Mozilla Firefox) মোজিলা ফাউন্ডেশন, ও এর অধীনস্থ মোজিলা কর্পোরেশন কর্তৃক উন্নয়নকৃত একটি ফ্রি ও ওপেন সোর্স ওয়েব ব্রাউজার। মাইক্রোসফট উইন্ডোজ, ম্যাক ওএস, লিনাক্স, বিএসডি অপারেটিং সিস্টেমের  জন্য ফায়ারফক্সের আলাদা আলাদা সংস্করণ রয়েছে। ফায়ারফক্স ফর অ্যান্ড্রয়েড অ্যান্ড্রয়েডের ওয়েব ব্রাউজারও এটির একটি শাখা।
পেজ রেনডার করার জন্যে ফায়ারফক্স গেকো লেআউট ইনজিন ব্যবহার করে। অবশ্য প্যারালালিজম ও আরও আকর্ষণীয় ব্যবহারকারী ইন্টারফেসের প্রমোশনের উদ্দেশ্যে ২০১৬ সাল থেকে ফায়ারফক্স কোয়ানটাম কোডনামে নতুন প্রযুক্তি নিয়ে কাজ করতে থাকে।  ফায়ারফক্স ফর আইওএস নামে ২০১৫ সালে ফায়ারফক্স গেকোর বদলে ওয়েবকিট লেআউট ব্যবহার করে  আইওএসের জন্যেও একটি সংস্করণ আনে।
মোজিলা সম্প্রদায়ের সদস্যদের দ্বারা একটি স্বকীয় ব্রাউজার হিসেবে "ফিনিক্স" কোডনামে ফায়ারফক্স নির্মিত হয় ২০০২ সালে। বেটা অবস্থায় থাকাকালীন ফায়ারফক্স গতি, নিরাপত্তা ও এড-অনের জন্যে টেস্টারদের থেকে বেশ প্রশংসা কুড়োয়। নভেম্বর ২০০৪ সালে ফায়ারফক্স মুক্তি পায়, এবং ৯ মাসে ৬০ লক্ষবার ডাউনলোডের মাধ্যমে এটি ইন্টারনেট এক্সপ্লোরারের রাজত্বে হানা দেয়। ফায়ারফক্সকে নেটস্কেপ নেভিগেটরের উত্তরাধিকারী বলা যায় এক দিক দিয়ে, যেহেতু মোজিলা সম্প্রদায়ই ১৯৯৮ সালে নেটস্কেপ গঠন করেছে।
২০০৯ সালের শেষের দিকে ফায়ারফক্সের ব্যবহারকারী ৩২% এ উপনীত হয়, এবং ক্ষণিকের জন্যে এটা স্থান করে বিশ্বের সবচেয়ে জনপ্রিয় ব্রাউজারের মধ্যে ৩.৫এ। যদিও  গুগল ক্রোমের সাথে প্রতিযোগিতায় এ স্থানচ্যুত হয়। স্ট্যাটকাউন্টারের পরিসংখ্যানে,  ফায়ারফক্সের ১১.৫৯ শতাংশ অংশ আছে "ডেস্কটপ" ব্রাউজারে, যেটি এটাকে দ্বিতীয় সবচেয়ে জনপ্রিয় ব্রাউজারে পরিণত করেছে।   কিউবায় এবং ইরিট্রেয়ায় ফায়ারফক্স এখনও সবচেয়ে জনপ্রিয় ওয়েব ব্রাউজার। মোজিলার মতে, , বিশ্বব্যাপী ৫০ কোটি ফায়ারফক্স ব্যবহারকারী ছিলো।
থিম
ফায়ারফক্সে থিম যুক্ত করা যেতে পারে, যা ব্যবহারকারীরা ব্রাউজারের চেহারা পরিবর্তন করতে তৃতীয় পক্ষ থেকে তৈরি বা ডাউনলোড করতে পারে। ফায়ারফক্স অ্যাড-অন ওয়েবসাইট ব্যবহারকারীদের অন্যান্য অ্যাপ্লিকেশন যেমন গেমস, অ্যাড-ব্লকার, স্ক্রিনশট অ্যাপ এবং অন্যান্য অনেক অ্যাপ যোগ
সুরক্ষা
ফায়ারফক্স জাভাস্ক্রিপ্ট কোডে প্রদত্ত বিশেষাধিকারগুলি পরিচালনা করার জন্য একটি স্যান্ডবক্স সুরক্ষা মডেলের অনুমতি দিয়েছে, কিন্তু সেই বৈশিষ্ট্যটি তখন থেকে বাতিল করা হয়েছে। এটি একই-অরিজিন নীতির উপর ভিত্তি করে অন্যান্য ওয়েবসাইট থেকে ডেটা অ্যাক্সেস করা থেকে স্ক্রিপ্টগুলিকে সীমাবদ্ধ করে। এটি প্রমাণীকরণের উদ্দেশ্যে ওয়েব অ্যাপ্লিকেশনগুলিতে স্মার্ট কার্ডগুলির জন্য সমর্থন প্রদান করে। এটি HTTPS প্রোটোকল ব্যবহার করার সময় শক্তিশালী ক্রিপ্টোগ্রাফি ব্যবহার করে ওয়েব সার্ভারের সাথে যোগাযোগ রক্ষা করতে TLS ব্যবহার করে। অবাধে উপলব্ধ HTTPS সর্বত্র অ্যাড-অন HTTPS প্রয়োগ করে, এমনকি যদি একটি নিয়মিত HTTP URL প্রবেশ করা হয়। ফায়ারফক্স এখন HTTP/2 সমর্থন করে।
মোজিলা ফাউন্ডেশন ফায়ারফক্সে গুরুতর নিরাপত্তা গর্ত আবিষ্কারকারী গবেষকদের জন্য একটি "বাগ বাউন্টি" (US$3,000 থেকে US$7,500 নগদ পুরস্কার) অফার করে। সুরক্ষা দুর্বলতাগুলি পরিচালনা করার জন্য সরকারী নির্দেশিকাগুলি দুর্বলতার প্রাথমিক প্রকাশকে নিরুৎসাহিত করে যাতে সম্ভাব্য আক্রমণকারীদের শোষণ তৈরিতে সুবিধা না দেওয়া যায়।
যেহেতু ফায়ারফক্সের সাধারণভাবে ইন্টারনেট এক্সপ্লোরারের তুলনায় কম পাবলিকভাবে পরিচিত নিরাপত্তা দুর্বলতা রয়েছে (ওয়েব ব্রাউজারের তুলনা দেখুন), উন্নত নিরাপত্তা প্রায়শই ইন্টারনেট এক্সপ্লোরার থেকে ফায়ারফক্সে যাওয়ার কারণ হিসেবে উল্লেখ করা হয়। ওয়াশিংটন পোস্ট রিপোর্ট করেছে যে ইন্টারনেট এক্সপ্লোরারে 2006 সালে 284 দিনের জন্য পরিচিত গুরুতর নিরাপত্তা দুর্বলতার জন্য এক্সপ্লোর কোড উপলব্ধ ছিল। তুলনা করে, মোজিলা সমস্যার প্রতিকারের জন্য একটি প্যাচ জারি করার আগে Firefox-এ পরিচিত, গুরুতর নিরাপত্তা দুর্বলতার জন্য ব্যবহার করার কোডটি নয় দিন উপলব্ধ ছিল।
ময়ুখ চৌধুরী
ময়ুখ চৌধুরী (আনোয়ারুল আজিম জন্ম: অক্টোবর ২২, ১৯৫০) একজন বাংলাদেশী কবি, সমালোচক, প্রাবন্ধিক, গবেষক এবং অধ্যাপক।  তার প্রকাশিত গ্রন্থের মধ্যে রয়েছে কাব্য এবং গবেষণাগ্রন্থ। ১৯৮০-এর দশক থেকে সাহিত্যকর্মে নিজস্ব কাব্যস্বরের জন্য তিনি বোদ্ধামহলের দৃষ্টি আর্কষণ করতে সক্ষম হয়েছিলেন। তাকে বাংলা কবিতার তিরিশ দশকের ব্যক্তিবাদী ধারার উত্তরাধিকারী মনে করা হয়। তার কাব্যচর্চায় বাংলাদেশের স্বাধীনতা যুদ্ধের চেতনা ও সময়কালের অভিছাপ প্রকটিত।
ছাপালেখার তেইশ বছর পর তার প্রথম কাব্যগ্রন্থ কালো বরফের প্রতিবেশী প্রকাশিত হয় ১৯৮৯ সালে  এবং সর্বশেষ কাব্যগ্রন্থ চরণেরা হেঁটে যাচ্ছে মুণ্ডুহীন   প্রকাশিত হয় ২০২০ সালে।   সম্পাদনা করেছেন "প্রতীতি" ও "কবিতা" শিরোনামের দুটি সাহিত্যকাগজ। তিনি চার দশক ধরে চট্টগ্রাম বিশ্ববিদ্যালয়ের বাংলা বিভাগে অধ্যাপনা করেছেন। বর্তমানে অবসরে আছেন। সাহিত্য অসামান্য অবদানের জন্য ২০১৫ সালে তিনি চট্টগ্রাম সিটি কর্পোরেশন সাহিত্য পুরস্কার লাভ করেন।
প্রাথমিক জীবন
ময়ুখ ১৯৫০ সালের ২২ অক্টোবর চট্টগ্রামের দক্ষিণ নালাপাড়া জন্মগ্রহণ করেন, এবং তার ছেলেবেলা কাটে চট্টগ্রামের দক্ষিণে কর্ণফুলীর পাড়ে। তার মূল নাম আনোয়ারুল আজিম।
সরকারি মুসলিম উচ্চ বিদ্যালয় থেকে বিজ্ঞান বিভাগে ম্যাট্রিকুলেশন বা প্রবেশিকা (বর্তমানে মাধ্যমিক বা এসএসসি) পরীক্ষায় উত্তীর্ণ হবার পর লেখালেখি করবেন বলে কলা বিভাগে অধ্যয়ন করেন। এরপর চট্টগ্রাম কলেজ থেকে বাংলা ভাষা ও সাহিত্য বিষয়ে স্নাতক ডিগ্রি লাভ করেন। এবং ১৯৭৩ সালে চট্টগ্রাম বিশ্ববিদ্যালয় থেকে একই বিভাগে স্নাতকোত্তর ডিগ্রি অর্জন করেন। এরপর ১৯৭৮-৮৩ সালে তিনি কলিকাতা বিশ্ববিদ্যালয় থেকে পিএইচডি ডিগ্রি অর্জন করেন।
সাহিত্যজীবন
১৯৬৫ সালে ময়ুখ চৌধুরীর প্রথম কবিতা প্রকাশিত হয়। তিন বছর পর ১৯৬৮ সালে সম্পাদনা করেন সাহিত্য কাগজ ‘প্রতীতি’; এই কাগজের প্রচ্ছদ শিল্পীও ছিলেন তিনি নিজে। এরপর ১৯৭০ সালে ‘কবিতা’ নামে আরেকটি একটি কবিতাপত্র প্রকাশ করেন। ১৯৭৩ সালে শিশির দত্ত সম্পাদিত "স্বনির্বাচিত" কাগজে প্রথম লেখা ছাপা হয় এবং দৈনিক বাংলায় প্রকাশিত হয় তার প্রথম প্রবন্ধ। এছাড়াও তিনি ছদ্মনামে পত্রিকায় গল্প ছেপেছেন।
গবেষণা
ময়ুখ চৌধুরী বাংলা সাহিত্য এবং কবিতা বিষয়ে গবেষণা করেছেন। তিনি ড. অসিত কুমার বন্দ্যোপাধ্যায়ের তত্ত্বাবধানে রবীন্দ্রকাব্য এবং ড. আবু হেনা মোস্তফা কামালের তত্ত্বাবধানে কবি শামসুর রাহমান বিষয়ে গবেষণা করেন। কবি রবীন্দ্রনাথ ঠাকুরের উপর গবেষণা অভিসন্দর্ভের শিরোনাম ছিল রবীন্দ্রনাথের পোয়েটিক ওরিয়েন্টেশন।
গ্রন্থতালিকা
ময়ুখ চৌধুরীর এযাবৎ দশটি কাব্যগ্রন্থ, একটি কাব্যসংকলন, একটি উপন্যাস, একটি গবেষণা সহ প্রায় পনেরোর অধিক গ্রন্থ প্রকাশিত হয়েছে।